polyglot-tagger/wikipedia-language-snippets-filtered huggingface dataset:
విమాన వాహకనౌక లేదా విమాన రవాణాఓడ అనేది సముద్రాలలో సైనిక విమాన అవసరాలకు స్థావరంగా తోడ్పడే ఒక యుద్ధనౌక. వీటికి పూర్తి నిడివి ఓడ కప్పు కలిగి ఉంటుంది. విమాన యంత్రాంగ సన్నాహాలు, మోహరింపు, పునరుద్ధరణ సౌకర్యాలు కూడా కలిగి ఉండవచ్చు. భూస్థాపరాల అవసరం లేకుండా దూరప్రాంత వైమానిక కార్యకలాపాలు వీలుచేయటం వలన నౌకాదళంలో సాధారణంగా ముఖ్య ఓడగా ఇది వ్యవహరిస్తుంది. విమాన వాహకాలు నిర్మించడానికి చాలా ఖరీదవుతుంది, కాబట్టి ఇవి క్లిష్టమైన ఆస్తులలో ఒకటి.
విమాన వాహకలకంటూ ఒక స్థిర నిర్వచనం లేదు. ఆధునిక నౌకాదళాలు అనేక రూపాంతరాల వాహకలు వాడుతున్నాయి. కొన్నిసార్లు ఈ వాహకలు విమాన వాహకలలో ఉపరూపలగా వర్గీకరించబడతాయి. మరికొన్ని సార్లు వేరే రకమైన ఏవియేషన్-సామర్థ్య నౌకలుగా గుర్తించబడతాయి. ఇవి మోసే విమానాల బట్టి, కార్యాచరణ కేటాయింపులను బట్టి వీటిని వర్గీకరించవచ్చు. బ్రిటిష్ రాయల్ నేవీ దళపతి మార్క్ స్టాన్హోప్ మాటలలో, "సులువుగా చెప్పడానికి, వ్యూహాత్మక అంతర్జాతీయ ప్రభావం కోరుకునే దేశాల కొఱకే విమాన వాహకలు."
జ్యోతి అనేక ప్రదేశములు తిరుగుతూ తన గురువుగారు సొరకాయల స్వామిని దర్శిస్తూ ఉండేది. స్వామివారి ఇతర శిష్యులైన ముడుగు స్వాములు, చట్తిపరదేశి, ముంతపరదేశి, నందనార్ స్వాములతో ఆమెకు పరిచయమేర్పడినది. ఈ విధంగా ఆమె అనేక గ్రామాలు తిరుగుతూ సొరకాయల స్వామి మహిమలు చాటుతుండేది. ఎవరేది పెట్టినా తింటూ తిరిగేదే కాని తానై ఎన్నడూ ఏమీ అడిగేదికాదు. ఏమీ లేనిచోట ఆమె నిరాహారిగానే ఉండేది. ఆమె చంకలో ఎప్పుడూ ఒక బట్టల మూట ఉండటం చేత ఆమెను జనులు మూటలమ్మ అని మూటల లక్ష్మమ్మ అని పిలిచేవారు. ఆమె ఈ విధంగా దేశ సంచారం చేస్తూ కాళహస్తి సమీపాన పెద్ద కన్నని గ్రామం పొలిమెరలో దారిప్రక్కన ఒక చెట్టు నీడలో తన మూట పెట్టుకొని నిద్రించింది. ఆమె ముఖం చుట్టున్న ప్రభామండలం గమనించిన అక్కడివారు ఆశ్చర్యపోయారు. ఆమెను బాగా ఆదరించి గౌరవించసాగారు. పెద్దకన్నని చుట్తుపట్టు గ్రామాల్లో ఆమె తిరుగుతూ ఉంటే వెలిసినవాళ్ళూ అహమహమికతో భిక్షచేసేవారు. తెలియని వాళ్ళు పిచ్చిబిచ్చగత్తె అని ఉపేక్షించేవారు. మూటలమ్మది మౌనవ్రతం కనుక ఎవరేమి అడిగినా ఆమె మారుమాట్లాడేది కాదు.
ఆమె నెల్లూరు సమీపాన 10 కి.మీ. దూరంలో గల రాసపాళెం గ్రామంలో వెంకట సుబ్బమ్మ, వెంకటకృష్ణారెడ్డి దంపతులకు జన్మించారు. ఆ దంపతులకు లేక లేక పుట్టిన కుమార్తె అయిన ఈమెకు వారు"జ్యోతి" అని నామకరణం చేసారు. ఆతర్వాత ఆమె మూటలమ్మగా ప్రసిద్ధిచెందింది. బాల్యంలో ఆమె తండ్రి మరణించడం వలన ఆమె తల్లితో పాటు ఆమె అనాథ అయినది. పుట్టినది రెడ్ల యింట కనుక వెంకట సుబ్బమ్మ ధర్మ నిరతురాలై తమ పురోహితులింటనే పనిపాటలు చేస్తూ కన్నబిడ్డను గారాబంగా పెంచింది. ఒక ఏడాదిలోగా ఆమె కూడా మరణించింది. కన్నతల్లిదండ్రులను కోల్పోయిన జ్యోతిని ఆ బ్రాహ్మణ దంపతులు తమ స్వంత పుత్రికగా పెంచారు. పూర్వజన్మ సుకృతం వలన ఆమెకు అన్నీ మంచి గుణాలే అలవడినాయి. బాల్యం నుండి ఆధ్యాత్మిక జ్ఞానం పెంచుకున్నది. ఆమె తన సుగుణాల వల్ల ఆ బ్రాహ్మణదంపతుల ప్రేమకు పాత్రురాలైంది. ఆమె ఎనిమిదవ యేట ఉండగానే ఆ దంపతులు కాశీ యాత్రకు ప్రయాణమైనారు. వారు జ్యోతిని కూడా తమతో తీసుకొని పోయినారు.
శ్రీకాళహస్తి సమీప గ్రామాలలో ఆమె తిరుగుతుండగా అక్కడి ప్రజలు మూటలమ్మకు తమ కష్టాలు నివేదించుకొనేవారు. ఆమె కారుణ్యదృష్టి సోకితే రోగాలు బాధలు తొలగిపోయేవి. కొందరు గృహస్తులు ఆమెను తమ యిండ్లలో నిలువుకోవడానికి ప్రయత్నించారు. ఆమె మెట్టిన యింట్లో చింతలు దూరమై సిరులు పొంగేవి. అధివ్యాధులు తొలగిపోయి ఆనందం తాండవించేది.ఆమె ఎప్పుడూ ఒకరి యింట శాశ్వతంగా ఉండలేదు.మూటలమ్మకు ఖండయోగం కూడా బాగా తెలుసు. ఆ దినాల్లో కన్నలి, తాటిపర్తి, పొయ్యి, పూడి, కమ్మకొత్తూరు, అక్కుర్తి, చోడవరం గ్రామాల్లో అమ్మ ఎక్కువగా తిరుగుతుండేది. శ్రీకాళహస్తి ప్రాంతాల్లో అమ్మ మహాత్మ్యం మొదట గుర్తించిన ముఖ్యులు పి.వి.రామచంద్రరావు, పల్లం మునిస్వామి ప్రభృతులు. అమ్మ చాలా సంవత్సరాలు సంచారజీవితం గడిపారు. చివరకు అక్కుర్తి గ్రామం వెలుపల రైల్వేస్టేషన్ మైదానంలో స్థిరపడినారు.
ఇది గమనించిన అక్కూర్తి ప్రజలు ఆమెకు గ్రామంలో ఒక పూరిపాక వేసినారు. ఆ ప్రాంతానికి అనేక ప్రదేశాల నుండి భక్తులు వచ్చేవారు. ఆమె పాపులకు దగ్గరిరికి రానిచ్చేవారుకాదు. ఆమె వారువస్తే రాళ్ళు రువ్వేది. కొన్నిసార్లు రాత్రులు ఆ గుడిసె కాలుతున్నట్లు మంటలు అందరికీ కనిపించేవి. తీరా ఆర్పుటకు వస్తె ఏమీ ఉండెదికాదు. అమ్మ గురువుకు తగిన శిష్యురాలు. గురువుగారి వలెనే అమ్మ కూడా దీనులను, ఆర్తులను ఆదుకొని సుఖ స్ంతోషాలు పంచిన ఆ తల్లి ఒకనాడు తనువు చాలించే ఉద్దేశం ముందుగానే తెలియజేసింది. ఆమె కాలం చేసిన తర్వాత ఆమె భౌతిక కాయాన్ని యధావిధిగా భద్రం చేసారు. కాలక్రమేణా సమాధిపై గుడి నిర్మించారు. ఏటేటా ఆరాధనోత్సవాలు జరుగుతున్నవి.
కాశీ క్షేత్రంలో వాళ్ళు ఒక బ్రాహ్మణోత్తముని యింట బస చేసారు. ఆ బ్రాహ్మణుడు సాధారణ వ్యక్తి కాదు. మహా భక్తుడు, గొప్ప తపస్సంపన్నుడు. ఆయన కృపా కటాక్షములు ఈ అనాథ బాలికపై పడింది. 0జ్యోతికి కూడా ఆ మహనీయునిపై భక్తి విశ్వాసాలు కుదిరినవి. ఆమె ఆ మహాత్ముని సన్నిధిలోనే ఉండిపోవాలనే కోరిక కలిగింది. జ్యోతి సామాన్యురాలు కాదని ఆమెకు గొప్ప భవిష్యత్తు ఉందని కనుక ఆమెను తమ వద్దనే విడిచి పెట్టాలని ఆ కాశీ పండితుడు బ్రాహ్మణ దంపతులను కోరాడు. ఆ దంపతులు విడవలేక విడువలేక ఆమెను వదలి తమ గ్రామానికి ప్రయాణమైనారు.
పెంచిన ప్రేమ శ్రీకృష్ణసాయి పతాకంపై యర్రా అప్పారావు నిర్మించిన తెలుగు డబ్బింగ్ సినిమా. ఈ సినిమా 1963, నవంబర్ 1న విడుదలయ్యింది. ఈ సినిమాకు తమిళ మాతృక అన్నై.
ఆయన హైదరాబాద్‌ పట్టభద్రుల నియోజకవర్గం నుంచి 1966లో తొలిసారి ఆంధ్రప్రదేశ్ శాసన మండలికి ఎన్నికై వరుసగా 1966, 1972, 1978, 1984 లలో తిరిగి ఎన్నికై, 19 సంవత్సరాల పాటు శాసనమండలి సభ్యుడిగా సేవలందించారు. 1984లో అప్పటి ఎన్టీఆర్‌ ప్రభుత్వం శాసనమండలిని రద్దు చేసే వరకు రామారావు బీజేపీ పక్ష నేతగా శాసనమండలిలో బాధ్యతలు నిర్వర్తించారు. పలు లెజిస్లేటివ్‌ కమిటీలలో సభ్యునిగా కొనసాగారు. ఆయన పార్టీ ఫ్లోర్ లీడరుగా కూడా వ్యవహరించారు. 1993లో ఆంధ్రప్రదేశ్ భాజపా పార్టీ పగ్గాలు చేపట్టి, 1997 వరకు ఆ పదవిలో కొనసాగారు. అనంతర కాలంలో పార్టీ జాతీయ వ్యవహారాల్లో చురుకైన పాత్ర పోషించారు. 2002లో పార్టీ జాతీయ ఉపాధ్యక్షునిగా ఎన్నికయ్యారు. ఆంధ్రప్రదేశ్లో, కేంద్రంలో భాజపా భాగస్వామిగా ఉన్న కాలాల్లో రామారావు, ఆంధ్రప్రదేశ్ రాష్ట్ర ఫైనాన్స్ కార్పొరేషన్, ఉస్మానియా విశ్వవిద్యాలయపు సెనేట్‌ బాధ్యతలు నిర్వహించారు.
21 ఏళ్ల ప్రాయంలో 1956లో రామారావు జనసంఘ్ లో సభ్యునిగా చేరి ఉమ్మడి ఆంధ్రప్రదేశ్‌ రాష్ట్రంలో జనసంఘ్ విస్తరణకు విశేషకృషి చేశారు. అనేక సంవత్సరాలపాటు భారతీయ జనసంఘ్ కు నేషనల్ ఎక్జిక్యూటివ్ సభ్యునిగా తమ సేవలనందించారు. తరువాత భారతీయ జనతా పార్టీ లోనికి చేరారు. ఆయన ఆంధ్రప్రదేశ్ రాష్ట్ర విభాగానికి అధ్యక్షుడిగా రెండు సార్లు పనిచేసారు. ఆయన పార్టీ జాతీయ ఉపాధ్యక్షులుగా 2002 నుండి 2007 వరకు ఉన్నారు. ఆయన ఉస్మానియా విశ్వవిద్యాలయానికి సెనేట్ సభ్యునిగా కూడా సేవలనందించారు.
రామారావు, కృష్ణా జిల్లా, పెదపారుపూడి మండలం వెంట్రప్రగడలో, డిసెంబరు 12 1935 న తెలుగు బ్రాహ్మణ కుటుంబంలో జన్మించారు. తండ్రి అప్పారావు హోమియో వైద్యుడు కావడంతో కొంత కాలం పాటు మండవల్లిలో ఉన్నారు. మచిలీపట్నంలో కళాశాల విద్య పూర్తయ్యాక, హైదరాబాదులోని ఉస్మానియా విశ్వవిద్యాలయంలో న్యాయవాద విద్య పూర్తిచేశారు. కొద్దికాలం పాటు న్యాయవాదిగా ఆంధ్రప్రదేశ్ హైకోర్టులో పనిచేశారు. ఆయన స్వస్థలం మచిలీపట్నం అయినా హైదరాబాద్ బీజేపీ నేతగానే ప్రసిద్ధులయ్యారు.
వెంట్రప్రగడ రామారావు సిక్కిం రాష్ట్ర గవర్నర్ గా 2002 నుండి 2005 వరకు పనిచేసారు. హైదరాబాద్ పట్టభద్రుల నియోజకవర్గం నుంచి వరుసగా నాలుగుసార్లు ఎమ్మెల్సీగా గెలుపొందారు. మండలిలో బీజేపీ పక్షనాయకుడిగానూ సేవలందించారు.
నిజాం నిరంకుశ పాలనకు వ్యతిరేకంగా సాగిన సాయుధ రైతాంగ పోరాటంలో పాల్గొని అనేక సార్లు జైలుకు వెళ్లారు. ఆ పోరాటంలో కొరియర్‌గా పనిచేసి రాత్రికి రాత్రి పార్టీ పత్రికను కొత్తగూడెం లోని సాయుధ దళ నాయకత్వనికి అందజేసే వారు. అంతేకాకుండా అనాటి వైరా ప్రాంతంలో ఉన్న ఖాజా రాధాకృష్ణమూర్తి, తన బావమరుదులైన దేవబత్తిని సీతయ్య, దేవబత్తిని సర్సయ్య, గుజ్జా బసవయ్య, పింగిళి ముత్తయ్యలను దళసభ్యులుగా, అయినాల వెంకయ్య, పి. ఏసోబు లను అనేక మంది యువకులను కొరియర్‌గా తయారుచేశారు.
చిన్నతనం లోనే తండ్రి చనిపోవడంతో 1931 లో వైరా మండలం గండగలపాడు ఉన్న తన మేనమామ జంగా చిన్న నాగయ్య వద్ద పాలేరుగా చేరారు. పనిచేస్తునే పెద్దబాలశిక్ష చదివి ప్రయివేట్‌ ఉపాధ్యాయునిగా వాసిరెడ్డి వీరభద్ర రావు , జంగా చంద్రశేఖర రావు , వాసిరెడ్డి మల్లిఖార్జున రావు , సంక్రాంతి మధుసుధన రావు , వాసిరెడ్డి విద్యాసాగర రావు, పూర్ణకంటి దేవయ్య, కిన్నెర రాఘువులు వంటి తదితరులకు చదువు చెప్పారు.
సి.పి.యం. పార్టీలో ఏ బాధ్యత అప్పగిస్తే దానిని సక్రమంగా నిర్వర్తిస్తూ గ్రామ స్థాయి నుంచి రాష్ట్ర్ట స్థాయి దాకా అంచలంచెలుగా ఎదిగారు. పార్టీలో నిర్మాణ సమస్యలు వచ్చినప్పుడు పార్టీ నుండి నక్సలైట్‌ ఉద్యమం, రజబ్‌ ఆలీ ముఠా పార్టీ నుండి విడిపోయినప్పుడు పార్టీ విచ్ఛిన్నం కాకుండా కాపాడాడు.
మధిర నియోజకవర్గానికి మూడు సార్లు పోటీ చేసి ఓటమి చెందారు. ఆ తరువాత వరసగా 1983-93 వరకు విజయం సాధించారు. సి.పి.యం. శాసన సభ పక్షనేతగా పనిచేశారు.
దివిసీమ ఉప్పెన, అనంతపురం రైతు ఆత్మహత్యలు, పాలమూరు వలసలు, విశాఖ కార్మిక సమస్యలు వంటి కూలీ, కార్మిక, భూ పోరాటాలు జరిగిన చోట ప్రజలకు అండగా ఉన్నాడు.
బోడేపూడి వెంకటేశ్వరరావు కమ్యూనిష్టు నాయకుడు, మధిర శాసనసభ నియోజకవర్గం నియోజకవర్గ మాజీ శాసన సభ సభ్యుడు. ప్రజా ఉద్యమాలు చేశాడు.
ధ్వన్యాలోకం ఆనందవర్ధనుడు రాసిన సంస్కృత అలంకారిక గ్రంథం. కావ్యంలో ధ్వని ప్రాధాన్యతను ప్రతిపాదించడం ఈ అలంకారిక గ్రంథంలోని విశేషం. ధ్వనిని స్ఫురింపజేస్తున్న వ్యంగ్యార్థ శోభితమైన కావ్యమే ఉత్తమ కావ్యమని ఆనంద వర్థనుని ప్రతిపాదన. ఆ ప్రతిపాదనను ప్రధానంగా ధ్వన్యాలోకంలోనే పొందుపరిచారు. ఆనందవర్ధనుడు రాసిన ధ్వన్యాలోకం, అందులో ప్రతిపాదించిన ధ్వని సిద్ధాంతం మొదట్లో విమర్శలు, క్రమంగా సర్వజన ఆమోదం పొందింది. ఈ గ్రంథానికి పలు వ్యాఖ్యలు ఉన్నా వాటిలో అభినవగుప్తుడు వ్రాసిన లోచనమ్ అన్న వ్యాఖ్యానం సుప్రసిద్ధమైనదీ, ప్రస్తుతం లభిస్తున్నది.
ధ్వన్యాలోకంలోని విభాగాలను ఉద్ద్యోతాలుగా పేర్కొన్నారు. మొత్తంగా ధ్వన్యాలోకం నాలుగు ఉద్ద్యోతాలుగా విభజించబడింది. మొదటి ఉద్ద్యోతంలో ధ్వనిని గురించి ప్రాచీనాలంకారికుల అభిప్రాయాలను వెల్లడించి, వాటిని ఖండించారు. మిగిలిన ఉద్ద్యోతాల్లో ధ్వని స్వరూపం, ధ్వని భేదాలు, గుణంగా వ్యంగ్యం గురించి విస్తరించి నిరూపించారు. చివరిదైన నాలుగవ ఉద్ద్యోతంలో ధ్వని నిరూపణ యొక్క ప్రయోజనాన్ని గురించి చర్చించారు.
కావ్యంలో వాచ్యం , లక్ష్యం అర్థాల కన్నా భిన్నమైన అర్థాంతరం భాసిస్తుందనీ, అదే ధ్వని. అలాంటి ధ్వని లేక వ్యంగ్యార్థం లక్ష్యార్థం కన్నా రమణీయమైనది, కావ్యానికి శోభనిచ్చేది. ధ్వనిని సూచిస్తూ, వ్యంగ్యార్థ శోభితమైన కావ్యమే ఉత్తమ కావ్యం అన్నది ఆనందవర్థనుని సిద్ధాంతం. ఇదే ధ్వని సిద్ధాంతంగా ప్రసిద్ధి పొందింది.
ధ్వన్యాలోకాన్ని రచించినవారు ఆనందవర్ధనుడనే కాశ్మీర పండితుడు. ఆయన అవంతివర్మ వద్ద ఆస్థాన పండితునిగా ఉండేవారు. ఈ కారణంగా ధ్వన్యాలోకం కూడా 9వ శతాబ్దికి చెందినదని చెప్పవచ్చు.
ఇతడు 1876, ఏప్రిల్ 13వ తేదీకి సరియైన ధాత నామ సంవత్సర చైత్ర బహుళ పంచమి, గురువారం నాడు ఏలూరు పట్టణంలో జన్మించాడు. వెంకమాంబ, మల్లయామాత్యులు ఇతని కన్న తల్లిదండ్రులు కాగా విజయలక్ష్మమ్మ, మల్లికార్జున ప్రసాదరావులు ఇతడిని దత్తత తీసుకుని పెంచారు. ఇతనికి సంస్కృతాంధ్రములతో పాటుగా ఆంగ్లంలో కూడా మంచి ప్రవేశం ఉంది. మంజువాణి అనే మాసపత్రికను ప్రచురించాడు. ఇతడు కావ్యాలు,నాటకాలు, ప్రహసనాలు, కథలు, నవలలు, శతకాలు, ప్రబంధాలు, జీవితచరిత్రలు, వాఙ్మయ చరిత్రలు, చాటువులు, అవధానాలు, ఆశుకవిత్వం మొదలైన ప్రక్రియలను నిర్వహించాడు.
ఇతని ఆస్థానంలో ప్రముఖ విద్వత్కవులు, పండితులు ఉండేవారు. వారిలో శొంఠి భద్రాద్రిరామశాస్త్రి,కోన వేంకటరాయశర్మ,కొత్తపల్లి సుందరరామయ్య,ఆకొండి వ్యాసమూర్తిశాస్త్రి, నోరి సీతాకాంతశాస్త్రి,దేవరకొండ మాణిక్యశాస్త్రి, నందిరాజు చలపతిరావు, కూచి సత్యనారాయణ, రామరాజు శోభనాచలము మొదలైనవారు ఉన్నారు. ఇతడు 1941, ఏప్రిల్ 28వ తేదీన ఏలూరులో మరణించాడు.
బెంగుళూరు - భువనేశ్వర్ ప్రశాంతి ఎక్స్‌ప్రెస్ భుబనేశ్వర్ నుండి బయలుదేరి ఒడిషా, ఆంధ్ర ప్రదేశ్, కర్ణాటక రాష్టాల్లో ముఖ్య పట్టణాలైన బరంపురం, విజయనగరం, విశాఖపట్నం, రాజమండ్రి, విజయవాడ జంక్షన్ రైల్వే స్టేషను, గుంటూరు, నంద్యాల, గుంతకల్లు, గుత్తి, అనంతపురం, హిందూపురం, శ్రీ సత్య సాయి ప్రశాంతి నిలయం, పెనుగొండ, యెలహంక ల మీదుగా బెంగళూరు చేరుకుంటుంది.
బెంగుళూరు - భువనేశ్వర్ ప్రశాంతి ఎక్స్‌ప్రెస్ గుంతకల్లు, విశాఖపట్నం రైల్వే స్టేషను ల వద్ద తన ప్రయాణదిశను మార్చుకుంటుంది.
బెంగుళూరు - భువనేశ్వర్ ప్రశాంతి ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది బెంగుళూరు రైల్వే స్టేషను, భువనేశ్వర్ రైల్వే స్టేషను మధ్య నడిచే రోజువారి ఎక్స్‌ప్రెస్ రైలు. ఈ రైలు 18463 నెంబరుతో భుబనేశ్వర్లో ఉదయం 05 గంటల 30 నిమిషాలకు బయలుదేరి, తరువాతి రోజు మధ్యాహ్నం 12 గంటల 5 నిమిషాలకు క్రాంతివిరా సంగోలి రాయ్నా బెంగళూరు స్టేషన్ కు చేరుకుంటుంది.
భువనేశ్వర్ - బెంగుళూరు ప్రశాంతి ఎక్స్‌ప్రెస్ భుబనేశ్వర్ నుండి విశాఖపట్నం వరుకు విశాఖపట్నం లోకో షెడ్ అధారిత -4 లేదా -7 లోకోమోటివ్ ను, అక్కడినుండి గుంతకల్లు వరుకు లాల్ గుడ లేదా విజయవాడ లోకోషెడ్ ఆధారిత -4 లోకోమోటివ్ ను, గుంతకల్లు నుండి బెంగుళూరు వరకు లాల్ గుడ లేదా విజయవాడ అధారిత -4 లేదా -7 లోకోమోటివ్ లను ఉపయోగిస్తున్నారు.
బెంగుళూరు - భువనేశ్వర్ ప్రశాంతి ఎక్స్‌ప్రెస్ లో ఒక మొదటి తరగతి ఎ.సి, 4 మూడవ తరగతి ఎ.సి భోగీలు,11 స్లీపర్ భోగీలు, 4 సాధరణ భోగీలతో కలిపి మొత్తం 23 భోగీలుంటాయి.
హిచ్‌కాక్ అరవై దశాబద్దాల పాటు కొనసాగిన తన కెరీర్లో దాదాపు 50కి పైగా సినిమాలకు దర్శకత్వం వహించారు. తరచుగా బ్రిటీష్ సినిమా రూపకర్తల్లో అత్యంత గొప్పవాడిగా ఆయనను పేర్కొంటూంటారు, బ్రిటన్ కు చెందిన డైలీ టెలిగ్రాఫ్ పత్రిక నిర్వహించిన 2007 నాటి సినీ విమర్శకుల పోల్ అనంతరం ఆయన గురించి: " ఈ దీవుల నుంచి వచ్చిన అత్యంత గొప్ప సినీరూపకర్త అనడంలో సందేహంలేదు, ఆధునిక సినిమాకు రూపం ఇవ్వడంలో మరే ఇతర దర్శకుడు చేసినదానికన్నా హిచ్‌కాక్ ఎక్కువ చేశారు, ఆయన లేకుంటే ఆధునిక సినిమా రూపం పూర్తిగా వేరేలావుండేది. కథ చెప్పడంలో, కీలకమైన సమాచారాన్ని నిర్దాక్షిణ్యంగా దాయడంలో , ప్రేక్షకుల భావోద్వేగాలు కావాల్సిన విధంగా మలచడంలో ఆయన నైపుణ్యానికి సాటి వేరెవరూ లేరు." అని అన్నారు. 2002లో మూవీమేకర్ పత్రిక హిచ్‌కాక్ సర్వకాలాలకు అత్యంత ప్రభావశాలియైన సినీరూపశిల్పిగా పేర్కొంది.
సర్ ఆల్‌ఫ్రెడ్ జోసెఫ్ హిచ్‌కాక్, (నైట్ కమాండర్ ఆఫ్ ది మోస్ట్ ఎక్సలెంట్ ఆర్డర్ ఆఫ్ బ్రిటీష్ ఎంపైర్) ఆంగ్ల చలనచిత్ర దర్శకుడు, నిర్మాత. ఆయనకు తన శైలి కారణంగా "మాస్టర్ ఆఫ్ సస్పెన్స్" అన్న మారుపేరు ఉంది, సినిమాల్లో సస్పెన్స్, సైకలాజికల్ థ్రిల్లర్ జాన్రాలో పలు అంశాలకు ఆయనే ఆద్యులు. ఇంగ్లాండ్ లో మూకీలు, తొలినాళ్ళ టాకీలలో విజయవంతమైన కెరీర్ తర్వాత ఆయన ఇంగ్లాండ్లో అత్యుత్తమ డైరెక్టర్ గా పేరు పొంది, 1939లో హాలీవుడ్ కు పయనమయ్యారు, 1955లో అమెరికన్ పౌరసత్వం పొందారు. ఆయన 1939 తర్వాత హాలీవుడ్ లో అనేక చిత్రాలకు దర్శకత్వం వహించి దర్శకునిగా, నిర్మాతగా అక్కడ స్థిరపడ్డారు.
2016 జనవరి 20న సరిగా 9గంటల 31 నిమిషాలకు గగనం వైపు దూసుకెళ్లిన పిఎస్‌ఎల్‌వి-సీ31 ఉపగ్రహ వాహకనౌక 19 నిమిషాల తరువాత ఐఆర్‌ఎన్‌ఎస్‌ఎస్%-1ఈ ఉపగ్రహాన్ని విజయవంతంగా కక్ష్యలో ప్రవేశపెట్టినది. పిఎస్‌ఎల్‌వి-సీ31 ఉపగ్రహ వాహకనౌక పిఎస్‌ఎల్‌వి శ్రేణిలో, 11 వ రకానికి చెందిన అంతరిక్షనౌక/కృత్రిమ ఉపగ్రహ ప్రయోగ నౌక. ప్రయోగానంతరం ఇస్రో చైర్మెన్ ఎ.ఎస్.కిరణ్ కుమార్ ప్రయోగం విజయవంతమైనదని ప్రకటించాడు.
ఈ ప్రయోగానికి సోమవారం 48 గంటల కౌంట్‌డౌన్ ప్రారంభించగా, బుధవారం ఉదయం 9:31 నిమిషాలకు శ్రీహరికోట లోని సతీష్‌ ధవన్ అంతరిక్ష ప్రయోగవేదిక నుండి పిఎస్‌ఎల్‌వి-సీ31 ఉపగ్రహ వాహకనౌక నింగివైపు దూసుకెళ్లింది. పిఎస్‌ఎల్‌వి-సీ31 ఉపగ్రహ వాహకనౌక మేఘాలను చీల్చుకొంటూ ఆకాశమార్గం వైపు ప్రయాణం సాగించగానే షార్ లో కరతాళధ్వనులు మిన్నంటేలా మార్మొగాయి. 44.5 మీటర్ల పొడవైన ఉపగ్రహ వాహకనౌక పెరిజీ 284.1 కి.మీ, అపోజి 20,667 కి.మీదూరం ఉండే భూస్థిర బదిలీ కక్ష్య లో 19.2 డిగ్రీల వాలులో దీర్ఘవృత్తాకార కక్ష్యలో ఐఅర్‌ఎన్‌ఎస్‌ఎస్-1ఈ ఉపగ్రహాన్నిప్రవేశపెట్టినది. మొత్తంమీద 19నిమిషాల 36 సెకన్లలలో ప్రయోగం పూర్తిఅయ్యింది.
ఐఆర్‌ఎన్‌ఎస్‌ఎస్-1ఈ ఉపగ్రహాన్ని నిర్దేశిత కక్ష్యలోకి ప్రవేశపెట్టుటకై గురు, శుక్ర, శనివారాల్లో మూడు విడతలుగా ఆపరేషన్ చేపట్టి 35,827 కిలోమీటర్ల వరకు అపోఝీ ,24,618 కిలోమీటర్ల వరకు పెరిజీ ని పెంచారు.ప్రయోగానంతరం కక్ష్యలో ప్రవేశ పెట్టీన ఉపగ్రహాన్ని బెంగళూరు సమీపంలోని హాసన్లో ఉపగ్రహాలనియంత్రణ కేంద్రం నుంచి ఇస్రో శాస్త్రవేత్తలు తమ అదుపులోకి తీసుకొని విడతల వారిగా కక్ష్య దూరాన్ని పెంచే ప్రక్రియను చేపట్టారు.శుక్రవారం వేకువ జామున రెండో విడతగా 1:29గంటలకు 1515 సెకన్లు, మళ్ళీమూడో విడతగా శనివారం తెల్లవారుజామున 3:19గంటలకు 1507 సెకన్ల పాటు ఉపగ్రహంలోని ఇంధనాన్ని మందించి కక్ష్యదూరాన్ని విజయవంతంగా పెంచారు.
తిరిగి ఇంధనాన్ని మండించి, శనివారం రాత్రి 10:49 గంటలకు భూమికి 35,827 కిలోమీటర్ల ఎత్తులోని భూస్థిర కక్ష్యలో భూమధ్యరేఖకు 28.07డిగ్రీల అక్షాంశంలో ప్రవేశపెట్టారు. ప్రయోగం జరిగిన రోజున జియో ట్రాన్స్‌ఫర్ ఆర్బిట్‌లోకి చేరిన ఈ ఉపగ్రహాన్ని, ఉపగ్రహంలోని ఇంధనాన్ని మొత్తం మీద నాలుగువిడతలుగా మండించి నిర్ణీత సమయంలో నిర్దేశిత కక్ష్యలో ప్రవేశపెట్టారు.
ఐఆర్‌ఎన్‌ఎన్‌ఎస్ ఉపగ్రహాలవరుసలో ఐఆర్‌ఎన్‌ఎస్‌ఎస్-1ఈ ఉపగ్రహం 5వ ఉపగ్రహం. దీని బరువు 1425 కిలోలు. మనదేశ అవసరాల నిమిత్తం భారతీయ క్షేత్రీయ దిక్సూచి ఉపగ్రహ వ్యవస్థ ను 3,425 కోట్లతో ఏర్పాటు చేస్తున్నారు. ఈ వ్యవస్థ ఏర్పాటు కోసం మొత్తం 7 ఉపగ్రహాలను ప్రయోగించాలని నిర్ణయించగా ఇప్పటివరకు 4 ఐఆర్‌ఎన్‌ఎస్‌ఎస్ ఉపగ్రహాలను అంతరిక్షకక్ష్యలో ప్రవేశపెట్టడం జరిగింది. ఐఆర్‌ఎన్‌ఎస్‌ఎస్-1ఈ ఉపగ్రహం 5వ ఉపగ్రహం. ఇంకా మరో రెండు ఐఆర్‌ఎన్‌ఎన్‌ఎస్ ఉపగ్రహాలను ప్రయోగించవలసి ఉంది. ఈ ఐఆర్‌ఎన్‌ఎస్‌ఎస్‌ వ్యవస్థ భారతదేశంలో మొత్తంతో పాటు 1,500కి.లో మీటర్ల వరకు పనిచేస్తుంది. ప్రాజెక్టు మొత్తం పూర్తయితే జీపీయస్‌ తరహాలో భారత్‌కు స్వదేశీ సాంకేతిక పరిజ్ఞానంతో విమానాలు, నౌకలు, రోడ్లు మీద వాహనాలకు దిక్సూచి వ్యవస్థ పూర్తిస్థాయిలో అందుబాటులోనికి రానున్నది. ఏప్రిల్ నెలాఖరుకు స్వదేశీ నావిగేసన్ సిస్టమ్‌ను అందుబాటులోకి తెస్తామని ఇస్రో అధికారులు ప్రకటించారు.
ఉపగ్రహం రెండురకాల ఉపకరణాల సమూదాయాన్నికలిగిఉన్నది. అందులో ఒకటి దిక్సూచి సంబంధించింది. రెండవది రెంజింగ్ ఉపకరణాలు కలిగి ఉన్నాయి. నావిగేసన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది. నావిగేసన్ కు సంబంధించిన ఉపకరణాలు 5- బ్యాండ్ , -బ్యాండ్ లో పనిచేయును. నావిగేసన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించు రుబీడియం పరమాణు గడియారం అమర్చబడింది.
రెంజింగ్ ఉపకరణాలభాగం -బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజి తెలుపుతుంది.ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రెంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1ఈలో పొందుపరచారు. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చెయ్యును. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరిని అనుసంధానించారు. ఉపగ్రహం 440 న్యూటను శక్తిగల అపోజి మోటరును, 22 న్యూటను శక్తిగల 12 త్రస్టరులను కలిగి ఉంది.
ఈ ఉపగ్రహన్ని పిఎస్‌ఎల్‌వి శ్రేణికి చెందిన రకానికి చెందిన పిఎస్‌ఎల్‌వి-సీ31 ఉపగ్రహవాహకనౌక ద్వారా, శ్రీహరికోట లో ఉన్న అంతరిక్ష ప్రయోగ కేంద్రం నుండి, 2016 జనవరి 20న ప్రయోగించుటకు నిర్ణయించారు.
ఇతడు కేంద్ర సంగీత అకాడెమీ నిపుణుల కమిటీలోను, యూనివర్శిటీ గ్రాంట్స్ కమిటీలోను, సంగీత నాటక అకాడెమీలోను, ఆకాశవాణి ఆడిషన్స్ కమిటీలోను సభ్యుడిగా నియమించబడ్డాడు. ఇతడు తిరుపతి తిరుమల దేవస్థానముల వారి అన్నమయ్య ప్రాజెక్టు, దాస సాహిత్య ప్రాజెక్టు లకు ప్రత్యేక అధికారిగా కూడా సేవలను అందించాడు. ఇతడికి అనేక పురస్కారాలు, బిరుదులు లభించాయి. సంగీత అకాడెమీ పురస్కారం, డి.లిట్., తిరుమల తిరుపతి దేవస్థాన ఆస్థాన పండిత పదవి మొదలైనవి ముఖ్యమైనవి. సంగీత కళాచార్య, సంగీత కళారత్న, స్వరవిలాస అనే బిరుదులు ఇతడికి లభించాయి.
ఇతడు అనంతపురం జిల్లా పెనుకొండలో 1918, ఆగష్టు 21న నారాయణరావు, గంగాబాయి దంపతులకు జన్మించాడు. ఇతని తల్లిదండ్రులు దాసకూట పరంపరకు చెందినవారు. ఇతని పూర్వీకులు మైసూరు సమీపంలోని శ్రీరంగపట్టణంలో నివసించేవారు. ఇతడు దత్తమండల కళాశాలలో బి.ఎ.చదివాడు. తరువాత బి.ఎల్. కూడా చదివాడు. వకీలుగా కొంతకాలం ప్రాక్టీసు చేశాడు. అనంతపురం కలెక్టర్ ఆఫీసులో కొంతకాలం గుమాస్తాగా పనిచేశాడు. ఇతడి భార్యపేరు సరస్వతి. ఇతనికి ఐదుగురు కుమారులు, ఒక కుమార్తె కలిగారు.
ఇతడికి అరియకుడి రామానుజ అయ్యంగార్, సెమ్మంగుడి శ్రీనివాస అయ్యర్, ఎం.ఎస్.సుబ్బలక్ష్మి, ఎం.ఎల్.వసంతకుమారి, మంగళంపల్లి బాలమురళీకృష్ణ, ఎస్.రామనాథన్, రాధ&జయలక్ష్మి, త్రిచూర్ రామచంద్రన్, ఆర్.వేదవల్లి, సుగంధ కలామేగం, ప్రపంచం సీతారాం మొదలైన హేమాహేమీలకు ప్రత్యేక సంగీత బాణీలను నేర్పే అవకాశం దక్కింది. ఇతని శిష్యులలో చెప్పుకోదగినవారు ఇతని కుమారులు, మధ్వమునిరావు, పూర్ణప్రజ్ఞారావు, అరుంధతీ సర్కార్, శశాంక్ మొదలైనవారు.
అప్పటికే ఎంతో పేరు మోసిన ప్రధాన సంఖ్యా సిద్ధాంతం మీద ఈ శిష్టాభిప్రాయం ఎంతో ప్రభావం చూపడం వల్ల, ఈ సమస్యని పరిష్కరించవలసిన అవసరం కీలకం అయి కూర్చుంది. ఈ ప్రధాన సంఖ్యా సిద్ధాంతానికి పెద్ద ప్రవరే ఉంది. ఇచ్చిన ఒక “సరిహద్దు” సంఖ్య ని మించకుండా ప్రధాన సంఖ్యలు ఎన్ని ఉన్నాయో ఊహించి ఉరమరగా చెబుతుంది ఈ సిద్ధాంతం. ఈ ఉరమర మద్దింపుకి లెజాండర్ ఒక సూత్రాన్ని ఇస్తే దానిని కాసింత మెరుగు పరచి గౌస్ , తన 18 వ ఏట, మరొక సూత్రాన్ని ప్రవచించేరు. నిజ రేఖ మీద ఒక హద్దుని ఇస్తే, ఆ హద్దుని మించకుండా ఆ రేఖ మీద ఎన్ని ప్రధాన సంఖ్యలు ఉంటాయో ఉరమరగా చెబుతుంది ఈ సూత్రం. గౌస్ అంచనాని మరింత మెరుగు పరచి రీమాన్ మరొక సూత్రం ఇచ్చేరు. ఈ సూత్రం పనిచేస్తున్నట్లే ఉంది కాని పునాదులు ఎంత దిట్టంగా ఉన్నాయో తెలియదు. పునాదులు దిట్టంగా ఉండాలంటే రీమాన్ వెలిబుచ్చిన శిష్టాభిప్రాయం నిజం అవాలి. అప్పుడు గౌస్ ఇచ్చిన ఆ ఉరమర లెక్కలో “దోషం” ఎంత ఉందో లెక్క కట్టవచ్చు.
ఇలా "రీమాన్ ఉటంకించిన శిష్టాభిప్రాయం ఒప్పే” అని రుజువు చేస్తే క్లే మేథమేటికల్ ఇన్‌స్టిటూట్ వారు మిలియను డాలర్లు ఇస్తామని 2000 లో ప్రకటన చేసేరు. ఇక్కడ శిష్టాభిప్రాయం అన్నా దత్తాంశం అన్నా అర్థం ఒక్కటే.
కాల్సియం హైడ్రైడ్ ఒక రసాయన సంయోగ పదార్థం.ఇది ఒక అకర్బన సంయోగ పదార్థం.కాల్సియం, హైడ్రోజన్/ ఉదజని పరమాణువుల సంయోగం వలన ఈ అకర్బన రసాయన సమ్మేళన పదార్థం ఏర్పడినది.కాల్సియం హైడ్రైడ్ యొక్క రసాయన సంకేత పదం 2.అరుదుగా లభ్యమగు స్వచ్ఛమైన కాల్సియం హైడ్రైడ్ తెల్లగా ఉండును, సాధారణంగా లభించు కాల్సియం హైడ్రైడ్ రసాయన పదార్థం బూడిద రంగులో ఉండును. కాల్సియం హైడ్రైడ్ తీవ్రంగా, చురుకుగా నీటితో చర్య జరిపి హైడ్రోజన్ వాయువును విడుదల చేయును. కాల్సియం హైడ్రైడ్ ను ఎక్కువగా పదార్థాలను పొడిపరచు గా ఉపయోగిస్తారు.
కాల్సియం హైడ్రైడ్ ఘనపదార్థం.అరుదుగా లభ్యమగు స్వచ్ఛమైన కాల్సియం హైడ్రైడ్ తెల్లగా ఉండును, సాధారణంగా లభించు కాల్సియం హైడ్రైడ్ రసాయన పదార్థం బూడిదరంగులో ఉండును. కాల్సియం హైడ్రైడ్ అణుభారం 42.094 గ్రాములు/మోల్. సాధారణ ఉష్ణోగ్రత వద్ద కాల్సియం హైడ్రైడ్ సాంద్రత 1.70గ్రాములు/సెం.మీ3. కాల్సియం హైడ్రైడ్ ద్రవీభవన ఉష్ణోగ్రత 816 . నీటితో చురుకుగా, తీవ్ర స్థాయిలో చర్య జరుపును. ఆల్కహాల్ లతో చర్య జరుపును.
కాల్సియం హైడ్రైడ్ ఒక క్షయికరణ కారకం.టైటానియం ., యురేనియంలోహ అక్సిడుతో క్షయికరణచర్య వలన వాటి లోహ పొడి/చూర్ణము లను ఏర్పరచును. కాల్సియం హైడ్రైడ్, కాల్సియం లోహంగా వియోగం వలన ఈ క్షయికరనచర్య వలన లోహ ఆక్సైడులనుండి, లోహాలు ఏర్పడుచుటకు కారణమైఉండును.
కాల్సియం హైడ్రైడ్ లవణమయ హైడ్రైడ్ . సలైన్ హైడ్రైడ్ అనగా లవణం వంటి నిర్మాణం/లక్షణాలు కలిగినదని అర్థం. క్షారలోహాలు, క్షారమృత్తిక లోహాలు అన్నియు సలైన్ హైడ్రైడ్ లను ఏర్పరచును.
ఈమె అమృతవాణి సంస్థలో స్క్రిప్టు రైటరుగా పనిచేసింది. అక్కడ తెలుగు సామెతలు ఇచ్చి నాటికలు రాయమన్నారు. అక్కడ ఒక సంవత్సరం పాటు పనిచేసింది. తరువాత 15 సంవత్సరాల పాటు వాళ్ల కోసం రాసి పంపేది. అలా 500 సామెతల నాటికలు రాసింది. ఈమె తెలుగు సామెతలను తన రచనకు మకుటంగా చేసుకుని, వాటికి వివరణనిస్తూ, సులభ శైలిలో, తెలుగులో 500 కు పైగా నాటికలను రాసింది. మధ్యతరగతి జీవితాలకు ప్రతీకలైన ఈ చిరునాటికలు "రేడియో వెరిటాస్ - మనీలా" నుండి రేడియో నాటికలుగా చాలాకాలం రేడియో వేరితాస్‌ ద్వారా ప్రసారం చెయ్యబడ్డాయి. వీటిలో నుంచి 75 నాటికలను 'తెలుగు సామెత నాటికలు' పేరుతో పుస్తక రూపంలోకి తీసుకు వచ్చింది.
ఈమె రాసిన మొదటి కథ 'వేదన' 1969లో ఆంధ్రప్రభ పత్రికలో ప్రచురితమైంది. ఈ కథకు పారితోషకంగా 40 రూపాయలు పొందింది. వంశీ రామరాజు వారి ఇంటికి దగ్గరలో అద్దెకు ఉండేవారు. అతనితో పరిచయం ఆమెకు రచనల పట్ల ఆసక్తిని మరింత పెంచింది. వారిది ప్రేమ వివాహం. అతనికి సాహిత్యం, కళలు అంటే చాలా ఇష్టం. రామరాజు 1972లో వంశీ సంస్థను స్థాపించారు. సంస్థ పనులతో సమయం సరిపోక ప్రభుత్వ ఉద్యోగానికి రాజీనామా చేసాడు. వారికి ఇద్దరు పిల్లలు. వంశీధర్‌, వంశీ కృష్ణ. పిల్లలు పుట్టిన తర్వాత కుటుంబం, ఉద్యోగ బాధ్యతల వల్ల కొంత కాలం రచనా ప్రస్థానానికి దూరంగా ఉంది. ఈమె సోదరుడు తెన్నేటి శ్యామకృష్ణలు కూడా రచయిత.
తనకు ఆరుగురు సహోదరులు. అందరికంటే ఆమె పెద్ద. తనకు ముగ్గురు తమ్ముళ్ళు, ఇద్దరు చెల్లెళ్ళు. అందరికీ సాహిత్యమంటే ప్రాణం. ఆమె నాన్న టి.వి.సుబ్బారావు గొప్ప రచయిత. అతను గణితంలో 15 పుస్తకాలు వ్రాశాడు. ఇంట్లో అందరూ సాహిత్యాభిమానులే కావడంతో ఇంటి నిండా పుస్తకాలుండేవి. ఆమె యద్దనపుడి సులోచనారాణి. వాసిరెడ్డి సీతాదేవి నవలలు బాగా చదివేది. కళాశాల వయసు వచ్చేసరికి మాదిరెడ్డి సులోచన, యండమూరి వీరేంద్రనాథ్‌, డిటెక్టివ్‌ నవలలు చదవడం మొదలుపెట్టింది. ఆమె తల్లి 'స్రవంతి' అనే మాస పత్రికలో అనువాద కథలు రాసేది.
ఈమె స్వస్థలం వరంగల్లు జిల్లా హన్మకొండ. ఆమె తల్లి అహల్యాదేవి హిందీ పండింట్, తండ్రి టి.వి.సుబ్బారావు తెలుగు అధ్యాపకుడు. ఇద్దరికీ సాహిత్యమంటే చాలా మక్కువ. పాఠశాలలో జరిగే సాంస్కృతిక కార్యక్రమాలను - తన తల్లి చూసుకునేది. తను రాసి పిల్లలతో నాటికలు వేయించేది. అప్పుడప్పుడు సుధాదేవితో కూడా రాయించేది. రచనా రంగంలో తన తల్లి ఆమెను ప్రోత్సహించేది. ఏకపాత్రాభినయాలు బాగా రాయించేది. ఇలా తన తల్లి స్కూల్‌ వయసు నుండే రాయడం అలవాటు చేసింది.
ఈమె 1978లో తెలుగు అకాడమీలో చేరి సుమారు 32 సంవత్సరాలు పనిచేసింది. అందులో పబ్లికేషన్‌ అసిస్టెంట్‌గా చేరి డిప్యూటీ డైరెక్టర్‌గా 2010లో పదవీ విరమణ చేసింది. ఈమె జీవితంలో ఎక్కువ భాగం తెలుగు అకాడమీలోనే పనిచేసింది. అక్కడ ఎన్నో రకాల పుస్తకాలకు పబ్లికేషన్‌ బాధ్యతలు చూసింది. తెలుగు 'పరిశోధన పత్రిక' కు 1995 నుంచి సహ సంపాదకురాలిగా పనిచేసింది. తెలుగు భాష, తెలుగు సాహిత్యం కోసం ఈ పత్రిక బాగా పనిచేసేది.
తెన్నేటి సుధాదేవి తెలుగు రచయిత్రి. ఆమె వంశీ సంస్థల అధ్యక్షురాలు. ఈమె విలక్షణ రచయిత్రి. ఈమె కలం నుంచి జాలువారిన ఎన్నో కథలు, కవితలు వివిధ పత్రికల్లో ప్రచురితమయ్యాయి. ఈమె కేవలం రచయిత్రిగానే కాక వంశీ సంస్థకు అధ్యక్షురాలిగా బాధ్యతలు చూస్తూ సాహిత్య లోకానికి, సమాజానికి ఎనలేని సేవలందించింది.
ఆమె డిగ్రీ తర్వాత ఎం.ఏ ను వరంగల్లో చేసింది. తరువాత బి.ఇడి పూర్తి చేసింది. తరువాత వంశీరామరాజు గారితో పెండ్లయిన తర్వాత హైదరాబాద్‌ వచ్చింది. వివాహం తర్వాత "బలిజేపల్లి లక్ష్మీకాంత కవి నాటక కళావైదుష్యం" అనే అంశంపై పీహెచ్‌డీ చేసింది. పీజీడీసీజే జర్నలిజం కోర్సు కూడా చేసింది.
అప్పటి ప్రధాని ఇందిరా గాంధీ ఏకపక్షంగా అత్యవసర స్థితిని విధించిన 1975-77 మధ్యకాలంలోని 21-నెలల కాలాన్ని భారత అత్యవసర స్థితి లేదా ఎమర్జెన్సీగా వ్యవహరిస్తారు. భారత రాజ్యాంగంలోని 352 అధికరణంలో అంతర్గత కల్లోల స్థితిని ఉద్దేశించి ఏర్పరిచిన అంతర్గత అత్యవసర స్థితిని వినియోగించుకుని అప్పటి ప్రెసిడెంట్ ఫక్రుద్దీన్ ఆలీ అహ్మద్ ద్వారా 1975 జూన్ 25 అర్థరాత్రి 11.45 నిమిషాలకు అధికారికంగా విధింపజేశారు. 1977 మార్చి 21లో ఉపసంహరించే వరకూ కొనసాగింది. ఆదేశాల ద్వారా పరిపాలిస్తూ ఎన్నికలను నిలిపివేసి, పౌరహక్కులు అడ్డుకునే అధికారాన్ని ప్రధాన మంత్రికి ఈ ఆర్డర్ అందించింది. ఎమర్జెన్సీలో ప్రధానంగా ఇందిరా గాంధీ రాజకీయ ప్రత్యర్థులను జైలుపాలు చేసి, పత్రికలను సెన్సార్ చేశారు. ప్రధానమంత్రి కుమారుడు సంజయ్ గాంధీ ముందుండి నడిపిన మాస్-స్టెరిలైజేషన్ వంటి ఇతర దురాగతాలు కూడా నివేదితం అయ్యాయి. స్వతంత్ర భారతదేశ చరిత్రలో అత్యంత వివాదాస్పదమైన కాలాల్లో ఎమర్జెన్సీ ఒకటి.